POVAŽSKÁ BYSTRICA. Mnohokrát dochádza na parkoviskách pred nákupnými centrami, na parkoviskách sídlisk a na odstavných plochách k drobným škodám na vozidlách spôsobených tým, že vodič so svojím autom v dôsledku nepozornosti narazí do iného auta a následne z miesta odíde preč. Polícia preto apeluje na vodičov, aby v takýchto prípadoch‑neodchádzali z miesta preč, ale zotrvali na mieste, vyhľadali vlastníka poškodeného vozidla, vymenili si navzájom svoje údaje a vec nahlásili do poisťovne.
Takéto drobné poškodenia je možné riešiť bez účasti polície a bez uloženia pokuty, pokiaľ sa účastníci dohodnú na mieste. V prípade, že vinník odíde preč bez toho, aby si splnil túto povinnosť a bude vypátraný políciou, hrozí mu pokuta, prípadne až zákaz šoférovania.